edisnord/MILQA-question-generation huggingface dataset:
qgen: title: I. Mátyás magyar király context: Mátyás a szultán elvonulása után elfoglalta a szávai átkelőket és ostromolni kezdte Jajcát, „amelyet erőssége miatt senki más meg nem vehetett, egyedül Mátyás király tehette, könnyen be is vette, a török császárnak örök gyalázatára és bosszúságára". A várost már október elején elfoglalta, de a fellegvárban a janicsárok még két hónapig tartották magukat. Végül teljesen kiéhezve a várkapitány Juszuf Haram bég tárgyalásokat kezdett Mátyással. Megegyeztek abban, hogy „bég feladja a várat, s aki a várban levők közül Mátyás királyt akarja szolgálni, tisztességben ott maradhat, aki pedig el akar menni, azt minden vagyonával együtt elbocsátja a király". A janicsárok többsége és maga a bég is belépett Mátyás seregébe, mert félt a szultán megtorlásától. Mátyás fennhatósága alá vonta Észak-Boszniát, Jajca parancsnokának kinevezte Hídvégi Székely Jánost, Szapolyai Imre pedig bán lett. „A király pedig, hogy a télben ne hivalkodjék hiába, köröskörül huszonhét várat és várost meghódított."

Kérdések:
Miért várt Mátyás király a szultán elvonulásáig , mielőtt visszafoglalta Jajcát a törököktől?
Mikor foglalta vissza Mátyás király Jajcát a törököktől?
Meddig tartották magukat a janicsárok a jajcai fellegvárban Mátyás király ostroma idején?
Ki volt a janicsárok vezére a jajcai fellegvárban Mátyás király 1463-as ostroma idején?
I. Mátyás és Juszuf Haram bég miben állapodtak meg egymással 1463-ban?
A jajcai janicsárok miért csatlakoztak Hunyadi Mátyás seregéhez?
Kit nevezett ki Mátyás király Jajca parancsnokának 1463-ban?
Milyen tisztséget kapott I. Mátyástól Szapolyai Imre 1463-ban Boszniában?
Milyen boszniai városokat hódított meg I. Mátyás 1463 telén?
qgen: title: I. Mátyás magyar király context: Az ekkor létrejött fegyvernyugvást és status quót Bosznia de facto felosztásával kapcsolatban Mátyás haláláig már egyik fél sem háborgatta. Mátyás nyugaton hadakozhatott, Mohamed pedig Anatóliában. Mátyás egyik 1480-ban Isztambulba írt levele alapján kiderült, hogy egy egyezség is létrejött a két fél között, amelynek értelmében a határ menti törökök szabadon átvonulhattak a magyar felségterületen, ha szomszédos területen akartak portyázni. III. Frigyes német-római császár már 1474-ben megvádolta Mátyást, hogy átengedi területén a Stájerországba tartó törököket. Úgy tűnik, joggal. Mátyás az 1480-as levelet azért írta, mert az egyezséget a törökök akkor megszegték, és magyar területen is fosztogattak.
1472-ben az Iránban is uralkodó Uzun Haszan, az Akkojunlu türkmén birodalom szultánja, az oszmánok legerősebb keleti ellenfele az orvosát, a zsidó Izsák béget küldte követségbe Európába és személy szerint Mátyáshoz is, a török elleni összefogás érdekében. Elvi megállapodás ugyan született, de a gyakorlatban – a többszöri követváltás ellenére – nem történt semmi, és II. Mehmed oszmán szultán 1473. augusztus 11-én tönkreverte Uzun Haszan seregét.

Kérdések:
Kik osztották fel egymás között Boszniát a XV. század végén?
Mátyás király egyezséget kötött a törökökkel?
Milyen egyezséget kötött Mátyás király II. Mehmeddel?
Miért kötött egyezséget Mátyás király a törökökkel?
III. Frigyes mivel vádolta meg I. Mátyást 1474-ben?
Igaza volt III. Frigyesnek, hogy Mátyás király lepaktált a törökökkel?
Mi a bizonyíték arra, hogy Mátyás király egyezséget kötött II. Mehmed oszmán szultánnal?
Ki volt Uzun Haszan?
Uzun Haszan miért vette fel a kapcsolatot Mátyás királlyal 1472-ben?
Kit küldött követségbe Uzun Haszan I. Mátyáshoz 1472-ben?
Mikor verte meg II. Mehmed oszmán szultán Uzun Haszan seregét?
Megállapodott egymással valamiben I. Mátyás és Uzun Haszan 1472-ben?
qgen: title: I. Mátyás magyar király context: Ezután többnyire csak a török kisebb portyázásai nyugtalanították Magyarországot. 1474 volt az egyik kivétel, amikor Ali szendrői bég februárban – Mátyás sziléziai hadjáratát kihasználva – végigdúlta a Temesközt és Nagyváradig hatolva azt is felégette. Júliusban a Dráva–Száva közén portyáztak a törökök. Télen Szulejmán pasa ruméliai beglerbég támadt Moldvára, de csapatait 1475. január 10-én Nagy István moldvai vajda serege és Magyar Balázs erdélyi vajda segélycsapatai Vasluinál megadásra kényszerítették. A magyar rendek követelték Mátyástól, hogy nyugati hadjáratai helyett indítson törökellenes hadjáratot. Ő beadta derekát, 1475 őszén mozgósította a magyar haderőt és a cseh zsoldosokkal együtt ostrom alá vette a törökök által újonnan épített, viszonylag gyenge Szabács várát. Ezt azonban csak több hónapos ostrom után sikerült csellel elfoglalnia. A magyar végvárrendszer fontos elemmel egészült ki, de a király számára fontos tanulság volt, hogy a már ekkor híres seregével is csak milyen nehezen sikerült kicsikarnia a győzelmet. Ezután már nem is vetette be zsoldosait a török fronton.

Kérdések:
Milyen hadjáratot indított Ali szendrői bég 1474-ben Magyarország ellen?
1474-ben hol portyáztak a törökök Magyarország területén?
Miért támadtak a törökök 1474-ben Magyarország területén?
Kik harcoltak egymással 1475. január 10-én Moldvában?
Hogyan verték le a moldvaiak és erdélyiek Szulejmán pasa seregét 1475-ben?
Hol adták meg magukat Szulejmán pasa seregei 1475. január 10-én?
Miért követelték a magyar rendek 1475-ben Mátyás királytól, hogy indítson törökellenes hadjáratot?
Milyen török érdekeltséget támadott meg I. Mátyás 1475 őszén?
Mátyás király milyen cselt vetett be Szabács várának elfoglalása érdekében?
Mi volt Szabács ostromának tanulsága Mátyás király számára?
Mi volt az eredménye annak, hogy I. Mátyás 1475-ben elfoglalta Szabács várát?
Miért nem vetette be többé zsoldosait Mátyás király 1475 után a török fronton?
Miről volt híres Mátyás király serege?
Mátyás király híres seregének mi volt a neve?
qgen: title: I. Mátyás magyar király context: Mátyás diplomáciai téren alaposan kihasználta a győzelmet. IV. Szixtusz pápa törökellenes pénzbeli támogatást is küldött a számára. Mátyás azonban maga befejezettnek tekintette a törökellenes hadjáratát, a pénzre pedig nagy szüksége volt Beatrixszal kötendő házasságához, amellyel további nyugati terveit akarta alátámasztani.
Hadvezérei azonban vezettek kisebb hadjáratokat a török ellen. 1476 augusztusában Báthori István országbíró sikeresen harcolt Moldvában, majd Havasalföldre vonult, ahol elűzte a törökbarát III. Basarab vajdát, akinek helyére Mátyás 14 év után ismét Vlad Tepest nevezte ki, aki azonban csak néhány hónapot uralkodhatott. Meggyilkolták és ismét Basarab lett a vajda.
1479-ben történt egy újabb nagyobb török betörés Magyarországra. Haszán-oglu Isza bég októberben 35-40 ezres sereg élén feldúlta Királyföldet. Báthori István erdélyi vajda és Kinizsi Pál temesi ispán csapatai azonban október 13-án a kenyérmezei csatában Alvinc és Szászváros között hatalmas vereséget mértek rá.

Kérdések:
Melyik pápa küldött Mátyás királynak anyagi támogatást a török elleni küzdelemhez?
Miért fejezte be I. Mátyás a törökök elleni harcot 1475 után?
Miért volt rászorulva I. Mátyás a pápa anyagi támogatására 1475-ben?
Miért volt fontos I. Mátyás számára a Beatrixszal kötendő házassága?
Mátyás királynak milyen tervei voltak nyugaton, amihez fontos volt Beatrixot feleségül vennie?
Ki harcolt Moldvában a török ellen 1476 augusztusában?
Báthori István miért űzte el III. Basarab vajdát 1476-ban?
I. Mátyás kit nevezett ki III. Basarab vajda utódjaként?
Vlad Tepes hogyan halt meg?
Miért gyilkolták meg Vlad Tepest?
Hol támadták meg Magyarországot a törökök 1479-ben?
Ki vezette a török hadakat 1479-ben Magyarország ellen?
A kenyérmezei csata mikor volt?
A törökök győztek a kenyérmezei csatában?
A kenyérmezei csatában kik vezették a magyar seregeket?
qgen: title: I. Mátyás magyar király context: 1480. augusztus 10-én a törökök elfoglalták az itáliai Otrantót, amivel közvetlenül fenyegették Mátyás apósának, I. Ferdinánd nápolyi királynak az országát. Ferdinánd 1481 szeptemberében visszafoglalta a várost, amiben segítségére volt a Magyar Balázs vezette magyarországi kontingens, 400 gyalogos, 100 páncélos lovas és 200 huszár. Mátyás közben 1480 végén Magyarországról három irányban támadott a török ellen: István moldvai vajda csapatai Havasalföldre, Mátyás zsoldosai Dél-Boszniára, Kinizsi Pál pedig Szerbiára. A magyarok két nagy csatát nyertek Szarajevó és Szendrő mellett. Majd Ali szendrői bég portyázásait megtorlandó Kinizsi 1481 végén újabb sikeres hadjáratot vezetett Szerbiába. A májusban elhunyt II. Mehmed helyére lépő II. Bajazid oszmán szultán felújította a még apja által kezdett béketárgyalásokat. Erre az is ösztönözte, hogy Mátyás támogatni kezdte öccse, Dzsem herceg trónigényét, aki 1481-ben Rodoszra menekült a johannita lovagrendhez. Végül 1483-ban öt évre fegyverszünetet kötöttek, amelyet 1488-ban két évvel meghosszabbítottak. Mátyás ezzel biztosította a hátát újabb nyugati hadjárata idejére.

Kérdések:
Mikor foglalták el a törökök Otrantót?
Hol van Otrantó?
Ki segített I. Ferdinándnak visszafoglalni Otrantót 1481-ben?
Mekkora sereget küldött Mátyás király I. Ferdinánd segítségére 1481-ben?
Hány katonát küldött Mátyás király I. Ferdinánd segítségére 1481-ben?
Hol támadta Hunyadi Mátyás a törököket 1480 végén?
Miért vezetett Kinizsi Pál hadjáratot a török ellen Szerbiában 1481 végén?
Ki volt II. Mehmed szultán utódja?
Milyen viszonyban álltak egymással II. Mehmed és II. Bajazid oszmán szultánok?
II. Bajazid szultán miért akart békét kötni I. Mátyással?
Hány évre kötöttek békét egymással a magyarok és a törökök 1483-ban?
Miért volt előnyös Mátyás király számára a törökökkel való békekötés 1483-ban?
qgen: title: I. Mátyás magyar király context: Mátyás egyik legfontosabb katonai intézkedése a már Zsigmond király által kiépített déli végvárrendszer fejlesztése, befejezése volt. Ez az erődrendszer volt a fő ereje fél évszázadon át az ország török elleni védelmének. A déli ütközőállamok, Szerbia és Bosznia ugyanis már az uralkodása elején elestek a török csapásai alatt. A magyar uralom alá került maradékaikból három új bánság alakult, a szabácsi, a szreberniki és a jajcai. Így a végvárrendszer két vonalát lehetett kiépíteni. A külső az Al-Dunától a bosnyák hegyeken át az Adriáig húzódott, és fő elemei Szörény, Nándorfehérvár, Szabács, Szrebernik, Jajca, Knin, Klissza és Szkardona voltak. 50–100 kilométerrel beljebb Karánsebes, Lugos, Temesvár, a szerémségi várak, Pétervárad, Banja Luka, Bihács alkották a második vonalat.

Kérdések:
Ki kezdte el kiépíteni a déli végvárrendszert Magyarországon?
A déli végvárrendszert mikor kezdte el kiépíteni Zsigmond király?
Miért volt szükség a déli végvárrendszer kiépítésére a XV. században?
Milyen bánságok jöttek létre a szerb és bosnyák területek magyar uralom alatt maradt részeiből a XV. században?
Mi képezte a déli végvárrendszer külső vonalát a XV. században?
Mik voltak a déli végvárrendszer külső vonalának legfontosabb elemei a XV. században?
A XV. században a déli végvárrendszer belső vonalát milyen települések alkották?
Mekkora távolság volt a XV. században a déli végvárrendszer külső és belső vonala között?
qgen: title: I. Mátyás magyar király context: Mátyás közepes magasságú, szőke, piros arcú, nagy orrú, ívelt szemöldökű, széles vállú, kissé görbe lábú férfi volt.
A korhoz képest művelt, olvasott ember volt, a szellemi párbajt is kedvelte, ő maga is ügyesen művelte. Galeotto Marzio szerint „Messze földről felkeresték Mátyás király udvarát, mert híre járt a király bőkezűségének", mert a király „a tudós férfiakat nem valami szokás kényszeréből, hanem szíve szerint becsüli."
„Mátyás király asztala nemcsak a testnek, hanem a léleknek is táplálékot nyújtott. A bölcs király szellemes szavakkal, okos beszédekkel fűszerezte az ételeket." „Ugyanis mindenki tudta, hogy Mátyás szeret lakoma közben tudósokkal vitatkozni" , valamint „Mátyás király szívesen hallgatta azokat a történeteket, amelyek királyok tetteiről szóltak, és mindig okos megjegyzéseket fűzött hozzájuk."

Kérdések:
Szép ember volt Mátyás király?
Mekkora volt Mátyás király?
=2. Milyen magas volt I. Mátyás?
Ki volt Galeotto Marzio?
Miért kedvelte Hunyadi Mátyás a tudós emberek társaságát?
Milyen történeteket szeretett hallgatni Hunyadi Mátyás?
=4. Mik voltak Mátyás király kedvenc történetei?
qgen: title: I. Mátyás magyar király context: „Mátyás király gyakran beszélt evés közben, máskor figyelemmel hallgatta mások beszédét, olykor pedig hősi dalok előadását. De bármilyen figyelemmel kísérte mindazt, ami az asztalnál történt, sohasem feledkezett meg a tisztaságról. Ő is mártásos húst fogyasztott, mint a többiek, de míg azoknak az ujja és a ruhája mindig foltos lett, a király folt nélküli ruhában és tiszta kézzel kelt fel az asztaltól." 
Azonban a jelek szerint tábori környezetben érezte magát a legjobban. Szintén Galeotto Marzio szerint: „Mert az bizony csodálatos, hogy a király ágyúdörgés mellett a táborban nyugodtan álomba merült, otthon pedig a legnagyobb kényelemben is elkerülte az álom, ha a kamarások suttogtak, vagy halkan beszélgettek. (…) Ne tulajdonítsa ezt senki a király gyanakvásának vagy óvatosságának, mert hiszen mindenütt ilyen volt a természete, háborúban és békében egyaránt" .
Kedvelte a lovagi tornákat. Nézőként is érdeklődött a kocsiversenyek, lóversenyek iránt. Szerette a táncot, a kockázást és más társasjátékokat.

Kérdések:
Hogyan étkeztek Mátyás király udvarában?
Miért volt fontos Mátyás király számára a tisztaság?
Milyen környezetben érezte magát legjobban Mátyás király?
Mátyás király hogyan szeretett szórakozni?
Hogyan zajlottak a lovagi tornák Mátyás király korában?
qgen: title: I. Szulejmán oszmán szultán context: Amikor 1520-ban trónra lépett, apja politikájával ellentétben nyugatra fordította figyelmét, s I. Ferenc francia királlyal szövetségben a Habsburg-ház nagy hatalmának megtörését tűzte ki politikájának fő céljául. A franciák később a teljes európai fronton együttműködtek a törökökkel. 1543-ban például Esztergom ostromakor a törököket egy francia tüzéregység is segítette. 
A damaszkuszi beglerbég, Janbirdi al-Ghazali nem ismerte el Szulejmán uralkodását, ezért lázadást szított, melyet a helytartó Ferhat pasa is támogatott. 1521. január 27-én a lázadást leverték, al-Ghazalit pedig megölték. Helyére Ajasz Mehmed pasát nevezték ki.

Kérdések:
Mikor lett szultán Szulejmán?
Mi volt Szulejmán fő célja?
Kivel szövetkeztek a törökök a Habsburgok ellen Szulejmán idején?
Kivel szövetkezett I. Ferenc francia király a Habsburgok ellen?
Mikor ostromolták Esztergomot a törökök és a franciák?
Ki volt Janbirdi al-Ghazali?
Ki lázadt Szulejmán trónra lépése ellen?
Ki élt tovább, Szulejmán szultán vagy Janbirdi a-Ghazali beglerbég?
Ki lett az 1521-es damaszkuszi lázadás után a damaszkuszi beglerbég?
Ki ölte meg a damaszkuszi beglerbéget 1521-ben?
Miért támogatta Ferhat pasa a damaszkuszi lázadást?
Mi történt Ferhat pasával a damaszkuszi lázadás leverése után?
Hány beglerbégje volt Szulejmánnak?
Hogyan ölték meg a Szulejmán ellen lázadó beglerbéget?
Merre akarta kiterjeszteni az oszmán birodalmat Szulejmán?
qgen: title: I. Szulejmán oszmán szultán context: A többszöri pápai és más tiltás ellenére a törökök folyamatos ellátást kaptak a kor legmodernebb fegyvereiből, és az Oszmán Birodalomban is folyt fegyvergyártás, amelyet európai rabok, olasz és francia kalandor mesteremberek, és az inkvizíció üldözései elől főleg Spanyolországból menekülő zsidók segítettek. Amit a törökök nem tudtak pénzért megvenni vagy helyben legyártani, azt hadizsákmányként is megszerezhették. Trónra lépését követően szinte azonnal, már 1521-ben a Habsburg-házzal szövetségben lévő, és európai hatalmi törekvéseinek útjában álló Magyarország ellen fordult; Szabács, Nándorfehérvár és Zimony elfoglalásával utat nyitott az oszmán fegyvereknek és befolyásnak nyugat felé (magyar–török háború [1521–1526]). 
1522-ben kiragadta Rodosz szigetét a johanniták kezéből (rodoszi hadjárat), és miután 1525-ben a győztes paviai csatát követően V. Károly Nyugat- és Közép-Európa ura lett, Szulejmán ismét megtámadta Magyarországot.

Kérdések:
Kik gyártották a fegyvereket Szulejmán számára?
Honnan szereztek a törökök fegyvereket Szulejmán idején?
Miért menekültek zsidók az oszmán birodalomba Spanyolországból?
Mikor támadta meg Szulejmán először Magyarországot?
Mely nagyobb városokat foglalta el Szulejmán az első magyar–török háborúja idején?
Mikor volt Szulejmán rodoszi hadjárata?
Kik uralták Rodoszt, mielőtt Szulejmán elfoglalta volna?
Mikor volt a paviai csata?
Ki nyert a paviai csatában?
Magyarország kinek a szövetségese volt az 1520-as évek elején?
Voltak zsidók az oszmán birodalomban?
Szulejmán szövetségese volt a Habsburgoknak?
Miért fordult Szulejmán a Habsburgok ellen?
Melyik évben foglalta el Szulejmán Zimonyt?
Kik azok a johanniták?
Milyen nemzetiségű volt V. Károly?
Ki ellen harcolt V. Károly a paviai csatában?
qgen: title: I. Szulejmán oszmán szultán context: Szulejmán 1521. május 18-án élete első hadjáratára indult körülbelül ötvenezer fős seregével. Az oszmán hadvezetés megosztott volt a háborús célok tekintetében, végül a ruméliai török sereg Ahmed vezetésével Szabács, míg az anatóliai had Piri Mehmed nagyvezírrel Nándorfehérvár ellen vonult, amit a magyar haderő a határvédelem elavultsága, mozgósítási nehézségek, személyes ellentétek, és a készletek kimerülése miatt nem tudott megvédeni. A török sereg az 1521. évi hadjáratban egy széles rést ütött a délvidéki határszakaszon, ezért egy új védelmi szakaszra volt szükség, hogy a következő években induló offenzívát valamiképp megállítsák. A magyar határvédelem nehéz feladat előtt állt, amit az is jelzett, hogy 1525-ben egy kisebb seregre volt szükség ahhoz, hogy Jajca elszigetelt végvárába megérkezzen az ellátás. A siker kiaknázása török részről azért nem lehetett maximális, mert Szulejmán hátrahagyta az anatóliai seregeket egy esetleges perzsa támadás kivédésére. Ezzel azonban elvesztette azt a lehetőséget, hogy a Kemálpasazáde-krónikában is írt végcélját, Budát elfoglalhassa.

Kérdések:
Mikor indította meg Szulejmán élete első hadjáratát?
Mekkora sereggel indította Szueljmán az első magyarországi hadjáratot?
Ki vezette az 1521-es szabácsi török támadást?
Melyik magyar városokat támadták meg a törökök 1521-ben?
Melyik török sereget vezette 1521-ben Piri Mehmed nagyvezír?
Ki volt a ruméliai török sereg vezetője 1521-ben?
Miért esett el 1521-ben Nándorfehérvár?
Melyik magyar végvárba volt nehéz eljuttatni az ellátmányt 1525-ben?
Miért nem tudta Szulejmán elfoglalni Budát az 1520-as években?
Ki volt Kemálpasazáde?
Szulejmán el akarta foglalni Budát?
Mi volt az 1521-es török támadás következménye Magyarországra nézvést?
Hányszor járt Szulejmán Budán?
Mi volt a ruméliai török sereget 1521-ben vezető Ahmed rangja?
Miért volt Jajce végvára elszigetelt 1521-ben?
Hogyan szállították a török sereget Magyarországra 1521-ben?
Hányszor cserélt gazdát Nándorfehérvár a törökök és magyarok között?
qgen: title: I. Szulejmán oszmán szultán context: A török hadvezetés tisztában volt Magyarország belső állapotaival, ráadásul 1524-ben meghalt I. Iszmáíil sah, aminek az eredményeként a perzsa fenyegetéstől mentesült az Oszmán Birodalom, a Habsburg–francia háború pedig Magyarországot védtelenné tette. Szulejmán a török haderő mennyiségi és logisztikai fölényének köszönhetően 1526. augusztus 29-én a mohácsi ütközetben vereséget mért Magyarországra, majd szeptember 10-én győztesként vonult be Buda várába. Bár a Magyar Királyságot a Szerémség várainak kivételével ez alkalommal állandó jelleggel még nem szállta meg, a mohácsi csatavesztés az ország sorsát hosszú időre eldöntötte. A hadjárat következményei közé tartozott, hogy II. Lajos halála lehetővé tette a Habsburg-ház csehországi és magyarországi trónra jutását.

Kérdések:
Mi történt Perzsiában 1524-ben?
Miért vált védtelenné Magyarország 1526-ra?
Mikor volt a mohácsi csata?
Mikor vonult be Szulejmán először Budára?
Hány nap alatt jutott el Szulejmán Mohácsról Budára 1526-ban?
A törökök Budán maradtak 1526-ban?
Magyarország melyik részében hagytak állandó haderőt a törökök 1526-ban?
Milyen következménye volt II. Lajos magyar király halálának?
Milyen előnye volt a török seregnek a magyarokkal szemben a mohácsi ütközetnél?
Ki nyert a mohácsi csatában?
=4. Mikor tette be a lábát Szulejmán először Budára?
Miben halt meg a perzsa sah 1524-ben?
Honnan szemlélte Szulejmán a mohácsi ütközetet?
Hogyan halt meg II. Lajos magyar király?
A Szerémség melyik váraiban hagytak helyőrséget a mohácsi csata után a törökök?
Miért nem rendezkedett be 1526-ban Szulejmán Budán?
Ki lett a magyar király 1526-ban?
qgen: title: I. Szulejmán oszmán szultán context: 1566-ban az idős szultán védence, János Zsigmond érdekében az 1564-ben trónra lépett Miksa király ellen személyesen vezetett hadat és Szigetvárt vette ostrom alá. 
A személyes jelenlét már csak azért is szükséges volt, mivel a területgyarapító politikában bekövetkezett passzivitás miatt az udvarából több mint tíz éve ki nem mozdult uralkodóra mind nagyobb nyomás nehezedett, hogy újabb győztes hadjáratot vezessen és korábban (1558-ban) Szulejmánt a II. Mehmed által megkezdett uralkodói elzárkózás miatt kritikák érték. 1566-tól állandó gyakorlat lett, hogy a kinevezett vezírek, a szerdárok vezették a hadsereget, de Szulejmán ekkor ezt még nem tehette meg.
A Zrínyi Miklós által páratlan hősiességgel védelmezett vár bevételét Szulejmán már nem élhette meg. 1566. szeptember 6-án az akkor még ostromlott vár falai alatt halt meg. Az ostrom sikere érdekében halálát a nagyvezír és alvezérei titokban tartották a hadsereg előtt, sőt a győzelem után is úgy szállították kocsijában Nándorfehérvárra, mintha élne. A majdnem 72 éves 46 évig uralkodó szultánt fia, II. Szelim követte a trónon. Halála után Szulejmán belső szerveit Szigetvár mellett Turbékon, testét pedig Isztambulban temették el.

Kérdések:
Mikor indította élete utolsó hadjáratát Szulejmán?
Ki ellen indult az 1566-os török hadjárat?
Hány év telt el Szulejmán két utolsó hadjárata között?
Kik azok a szerdárok?
Ki védte Szigetvárt 1566-ban?
Ki nyert az 1566-os szigetvári csatában?
Mikor halt meg Szulejmán?
Miért tartották titokban Szulejmán halálát?
Megérte Szulejmán Szigetvár bevételét?
Hány évig uralkodott Szulejmán?
Hol temették el Szulejmánt?
Melyik trónra lépett Miksa 1564-ben?
Miért vesztette el Zrínyi a szigetvári ütközetet?
Miben halt meg Szulejmán?
Miért temették el Szulejmán belső szerveit Magyarországon?
Hol van Szulejmán síremléke?
qgen: title: I. Szulejmán oszmán szultán context: Az 1530-as években a szultán figyelme egy időre mégis a keleti ügyek felé fordult. A Perzsiát uraló Szafavidákkal vallási és ideológiai alapon mindvégig szemben állt az Oszmán Birodalom, magát a hadjáratot mégis az váltotta ki, hogy a bagdadi és bitlisi oszmán vezetők átálltak a perzsa sah oldalára. Szulejmán 1533-ban Ibrahim nagyvezírt küldte erős csapatokkal Irakba, majd 1534 nyarán személyesen is a sah ellen vonult. Az 1533–1535-ös háborúban a perzsák ellen folytatott hadjárat során az oszmán sereg kétszer is bevonult Tebrizbe, elfoglalta Bagdadot és Irak nagy részét, ahol új tartományokat sikerült szervezniük. 1546-ban a bagdadi beglerbégnek sikerült elfoglalnia a dél-mezopotámiai Bászrát, amivel Irak egésze a törökök kezére került, egyúttal kijutottak a Perzsa-öbölhöz és megszerezték a közel-keleti kereskedelmi útvonalak fölötti teljes ellenőrzést is.

Kérdések:
Szulejmán harcolt a perzsákkal?
Miért indított Szulejmán hadjáratot Irak ellen 1533-ban?
Ki vezette Szulejmán csapatait Perzsia ellen1533-ban?
Járt Szulejmán Perzsiában?
Az 1533–35-ös török–perzsa háborúban melyik jelentős városok jutottak török kézre?
Mikor került Irak egésze a törökök fennhatósága alá?
Milyen hozadéka volt Perzsia elfoglalásának a törökök számára?
Miért álltak át az 1530-as évek elején a bagdadi oszmán vezetők a perzsák oldalára?
Hol kezdte meg Szulejmán a perzsák elleni támadást?
Hány évig volt Irak oszmán fennhatóság alatt?
Hány beglerbég volt a törökök által leigázott Perzsiában?
qgen: title: I. Szulejmán oszmán szultán context: Szulejmán a Szafavidák megtörése céljából 1548–1549-ben hozzáfogott a második keleti hadjáratához. A perzsa haderő kitért a támadás elől és a felperzselt föld taktikáját alkalmazta, emiatt és a kemény tél miatt a török sereg nem győzhetett a kaukázusi hadszíntéren. 1553-ban a szultán harmadik, egyben utolsó hadjáratára indult a sah ellen. Bár Szulejmán visszafoglalta Erzurumot és átkelt az Eufráteszen, a sah seregének kitérő harcmodora ebben az esetben is megfosztotta győzelmétől. A hadakozást az 1555-ös békekötés zárta le, amelyben a szultán lemondott a Tebrizre és Jerevánra formált igényéről, a perzsa sah viszont elismerte az oszmán fennhatóságot Irak egésze, valamint Örményország és Kurdisztán jelentős része fölött.

Kérdések:
Mikor indította Szulejmán a második perzsa hadjáratát?
Hogyan védekeztek a perzsák a török támadás ellen az 1500-as évek közepén?
Hány hadjáratot indított Szulejmán a perzsák ellen?
Mikor indította szulejmán az utolsó hadjáratot Irak ellen?
Miért nem tudott Szulejmán teljes körű győzelmet aratni a perzsák felett?
Mivel zárták le az oszmánok a perzsa hadjáratokat?
Miről mondott le Szulejmán a perzsák javára az 1555-ös békeszerződésben?
Meddig terjedt ki az oszmán fennhatóság az 1555-ös oszmán–perzsa béke értelmében?
Hol írták alá 1555-ben a perzsák és a törökök a békeszerződést?
Ki volt a perzsa sah 1555-ben?
Ki volt a perzsa seregek főparancsnoka Szulejmán második perzsa hadjárata idején?
Mekkora sereggel indult Szueljmán Perzsia ellen 1553-ban?
qgen: title: I. Szulejmán oszmán szultán context: I. Szelim erőfeszítése ellenére az Oszmán Birodalom elsősorban szárazföldi hatalom maradt, a Földközi-tenger térségében a johannita lovagrend és V. Károly Spanyolországa állott a török ambíciók útjában. Szulejmán azonban Rhodosz 1522–1523-as elfoglalásával felszámolta a birodalom fővárosa és a Közel-Kelet közötti tengeri összeköttetés útjában álló utolsó akadályt is. A szultán hatalmas hajóhad építésébe kezdett, a törökök tengeri uralmát pedig tovább erősítette az észak-afrikai berber kalózok oszmán szolgálatba állása Khair ad-Din vezetésével.

Kérdések:
Kik uralták a Földközi-tengert I. Szelim idején?
Mikor került Rhodosz török fennhatóság alá?
Mit tett Szulejmán a török fennhatóság Földközi-tengerre való kiterjesztése érdekében?
Ki vezette az 1520-as évek elején a berber kalózokat?
Kiket szolgáltak Khair ad-Din berber kalózai?
Volt Szulejmánnak flottája?
Ki volt a spanyol király I. Szelim uralkodása idején?
Milyen hajói voltak Szulejmánnak?
Miért álltak át a berber kalózok a törökökhöz?
Hol volt a török birodalom fővárosa?
I. Szelim török szultánnak mekkora flottája volt?
Melyik török szultán foglalta el Rhodoszt?
qgen: title: I. Szulejmán oszmán szultán context: Szulejmánnak ágyasaitól (Fülhane és Gülfem), valamint hitveseitől (Mahidevran és Hürrem) összesen 12 gyermeke született. Törvényes felesége azonban egyedül a szláv származású, rabszolgaként Szulejmán háremébe került Hürrem szultána (eredeti nevén Anasztázia vagy Alexandra Liszovszka) volt, akivel 1534-ben hivatalos házasságot kötött, és aki az uralkodóhoz fűződő mély érzelmi kötődését kihasználva, addig példa nélkül álló hatalmi befolyásra tett szert az udvarban. Szulejmán Musztafa herceg megöletése után Mahidevrant Bursába száműzte.
A szultánok asszonyai

Kérdések:
Hány gyereke volt Szulejmánnak?
Kik voltak Szulejmán ágyasai?
Ki volt Hürrem szultána?
Mi volt Hürrem szultána születési neve?
Hogy ismerte meg Szulejmán a feleségét?
Mikor házasodott meg Szulejmán?
Ki volt Mahidevran Szulejmán családjában?
Szulejmán melyik asszonyának volt nagy befolyása az udvarban?
Milyen származású volt Szulejmán kedvenc asszonya?
Hány gyereke volt Hürrem szultánának?
Hol született Hürrem szultána?
Miért gyilkoltatta meg Szulejmán Musztafa herceget?
Milyen messze van Bursa Isztambultól?
Miért válogatták be a későbbi Hürrem szultánát Szulejmán háremébe?
Hogy halt meg Szulejmán fia, Musztafa herceg?
qgen: title: I. Szulejmán oszmán szultán context: Szeretett asszonya szépségén túl intrikus természetéről is híres (vagy hírhedt) volt. Nemcsak a birodalom, hanem Szulejmán felett is szinte korlátlan hatalma volt. Elérte többek között azt is, hogy a szultán megölette bizalmasát és barátját, Pargali Ibrahim pasát, a birodalom nagyvezírit és legidősebb, Mahidevrantól született fiát, Musztafát, így biztosítva a trónt saját gyermeke, a később Szulejmán örökébe lépő Szelim herceg számára. Cselszövéseiben lánya Mihrimah és veje, Rüsztem pasa nagyvezír, valamint Mose Hamon, a szultán zsidó orvosa segédkeztek. A padisah felismerve az őt ért személyes veszteséget és a birodalom belső békéjének megingását, mély apátiába süllyedt, de olyan mély szerelmet táplált iránta, hogy sohasem küldte el magától. Hiába voltak távol egymástól hetekig, hónapokig, esetenként évekig, folyamatosan tartották egymással a kapcsolatot. 1558-ban bekövetkezett halála után 8 évig gyászolta nevető asszonyát (a Hürrem név törökül vidámat jelent). Ezután Mihrimah lépett anyja helyébe, aki örökölte annak intrikus természetét. Ennek ellenére a szultán számára utolsó éveiben egyedül csak a Hürremre emlékeztető Mihrimah nyújtott némi vigaszt.

Kérdések:
Milyen volt Hürrem szultána?
Hogyan használta ki pozícióját Hürrem szultána?
Kiket öletett meg Szulejmán Hürrem kérésére?
Miért ölette meg Hürrem Musztafa herceget?
Milyen viszonyban volt Szulejmán és Pargali Ibrahim pasa?
Ki volt Szulejmán orvosa?
Mikor halt meg Szulejmán felesége, Hürrem?
Hány évig gyászolta Szulejmán a feleségét?
Mit jelent a Hürrem név?
Volt Szulejmánnak lánya?
Miért volt Szulejmánnak zsidó orvosa?
Hány édestestvére volt Mihrimahnak?
Hogyan halt meg Hürrem szultána?
Milyen pozíciót töltött be Mihrimah a török birodalomban?
Mit jelent a padisah szó?
qgen: title: I. Szulejmán oszmán szultán context: Nemcsak mint hadvezér tűnt ki, de az ő idejében hozott törvények miatt is az egyik legnagyobb hatású török uralkodó volt. Fejlesztette az ipart, kereskedelmet és földművelést, bőkezű volt a tudósok és költők iránt, és szigorúan ellenőrizte a hivatalnokokat. Családi körben azonban igazi keleti fejedelem volt, zsarnok és kegyetlen. Hogy kedvenc feleségétől, Hürremtől (Rokszolánától) született második fiának, Szelimnek a trónt biztosítsa, első feleségétől, Mahidevrantól született gyermekét, Musztafát megölette. Hürremtől született fiai közül egyet öletett meg, a testvérével, Szelimmel az utódlásért kitört harcban alul maradt Bajazid herceget, aki Hürremtől származó fiai közül leginkább hasonlított anyjára. (Ezért is volt Rokszolana kedvence.)

Kérdések:
Miért volt Szulejmán az egyik legnagyobb török szultán?
Milyen volt Szulejmán családfőként?
Ki volt Szulejmán kedvenc felesége?
Mi volt Hürrem másik neve?
Ki volt Szulejmán elsőszülött fia?
Mi volt Szeulejmán másodszülött fiának a neve?
Szulejmánnak volt erőszakos halállal halt gyermeke?
Melyik, a kedvenc feleségétől született gyermekét gyilkoltatta meg Szulejmán?
Hány fiát ölette meg Szulejmán az utódlás biztosítására?
Milyen gazdasági ágak fejlődését támogatta Szulejmán?
Kik voltak a kivégeztetett Bajazid herceg szülei?
Ki volt Szulejmán Musztafa nevű gyermekének az anyja?
Milyen törvényeket hozott Szulejmán?
Támogatta Szulejmán a szolgáltatóipart?
Mikor született Szulejmán első gyermeke?
Hogyan ölték meg Bajazid herceget?
Mely költőket támogatta Szulejmán?
qgen: title: I. Szulejmán oszmán szultán context: Ugyanakkor olyan értékelések is születtek személyét illetően, hogy az Oszmán Birodalom katonai potenciálját rosszul, határozott célok és eredmények nélkül használta fel. Stratégiai elképzelések nehezen ismerhetők fel a négyfrontos hódításokban, minden arcvonalon helyt akart állni és nem keresett vagy talált prioritást. Kereskedelmi politikája alapvetően elhibázott, nem távolodik el a középkori sémáktól. Az oszmán törekvések Magyarországon azért buktak meg, mert a birodalom erőit meghaladó célokat tűztek ki, de Szulejmán hibás lépései következtében – Erdély önállósítása, tétova, elkésett hadjáratok Magyarországon, 1540 után elkeseredett küzdelem a központi területek ellenőrzése miatt – azt sem érte el, amire képes lehetett volna.

Kérdések:
Milyen katonai hibákat követett el Szulejmán?
Szulejmán idején hány fronton folytatott háborút a török birodalom?
Miért buktak meg Szulejmán törekvései Magyarországon?
Melyek voltak Szulejmán megkérdőjelezhető katonai lépései Magyarországon?
Melyik négy hadszíntéren harcolt Szulejmán?
Mikor önállósította Szulejmán Erdélyt?
Kik ellen küzdött Szulejmán a magyar központi területek megtartásáért?
Mit érhetett volna el Szulejmán, ha jobb stratéga?
Miért folytatott Szulejmán négy fronton is háborút?
Hogyan értékelhető Szulejmán kereskedelmi politikája?
qgen: title: IWiW context: Az iWiW magyar közösségi weboldal volt, egyike a világ legelső közösségi hálózatainak. A szolgáltatás 2002. április 14-én kezdte meg működését WiW néven, 2005 és 2010 között a leglátogatottabb magyar weboldal volt, amíg 2010 márciusára az ötödik helyre nem esett vissza. A sikeres startup 2006-os felvásárlását követően a rendszer üzemeltetője a Magyar Telekom Nyrt. tulajdonában álló Origo Média és Kommunikációs Szolgáltató Zrt. lett, ügyvezető igazgatója ekkortól Szabó Márton volt. Az iWiW név az angol „international who is who” („nemzetközi ki kicsoda”) kifejezés rövidítése.
Az Origo Zrt. 2014. május 15-én bejelentette, hogy a szolgáltatást 12 év után megszüntetik. Habár a weboldal 2013-ban még nyereséget termelt, ezt 2014-re már nem sikerült tartani, erre hivatkozva az anyavállalat 2014. június 30-án megszüntette a szolgáltatást.

Kérdések:
Honnan származik az iWiW neve?
Ki indította el a WiW-et?
Mikor lett WiW-ből iWiW?
Hány felhasználója volt az iWiW-nek?
Hány éven át működött az iWiW?
Miért szüntették meg az iWiW-et?
Ki üzemeltette 2006 után az iWiW-et?
Melyik cég ügyvezető igazgatója volt Szabó Márton 2006 után?
Mi volt az iWiW?
Melyik volt a világ legelső közösségi hálózata?
Milyen leget tudhatott magáénak az iWiW 2005 és 2010 között?
Mi volt a kapcsolat a Magyar Telekom Nyrt. és az Origo Média és Kommunikációs Szolgáltató Zrt. között?
qgen: title: IWiW context: Az új tag listázhatta a többiek nevét és még pár adatot, amelyek alapján megbizonyosodhatott, hogy valóban az ismerőse-e az, akinek a nevét látta. Ha az ismeretséget az ismerős visszaigazolta, akkor már látták egymás adataiból az e-mail-címet és a születésnapot is, továbbá az ismerős ismerőseinek felsorolását, akik között nagy valószínűséggel újabb ismerősöket – volt osztálytársakat, régi ismerősöket – fedezhettek fel. Ismeretlenek adatlapján látható volt az úgynevezett „legrövidebb út” is, amellyel meg lehetett nézni, hány – akár fiktív – azonosítón keresztül volt összekapcsolható a két ID. A megváltozott iWiW rendszerben már visszaigazolás nélkül is láthatók voltak az ismerős ismerősei, és az is, hogy mikor lépett be utoljára az illető. Az iWiW születésnapjait nagyszabású összejövetelekkel ünnepelték a tagok.

Kérdések:
Mi volt az iWiW-en a "legrövidebb út"?
Mikor van az iWiW születésnapja?
Mikor váltak láthatóvá az iWiW-en a születésnapok?
Miért volt hasznos az ismerős ismerőseinek listája?
Mit jelent az iWiW-en a fiktív azonosító?
Milyen változás történt az ismerős ismerőseinek láthatóságában az iWiW-en?
Lehetett-e látni az iWiW-en, hogy mikor lépett be utoljára egy felhasználó?
Milyen alkalomból tartottak összejöveteleket az iWiW tagjai?
Milyen adatokat láthattunk az iWiW-en ismerőseinkről?
Hol találkoztak az iWiW tagjai?
qgen: title: IWiW context: Az iWiW.hu őse, a WiW.hu az egyik legelső volt a közösségtérképező honlapok között a külföldi Ryze, a Friendster és az Everyonesconnected.com mellett. Várady Zsolt webfejlesztő 2002 márciusában készítette el a tesztváltozatot, és még az év április 14-én kezdte meg a lap a működését. Várady Zsolt „e-Magyarország díjat” kapott a WiW, a legnagyobb magyar nyelvű közösségi weboldal fejlesztéséért.2005. október 10-én megújult a rendszer, és megkapta az iWiW nevet. A „megújulás” nem továbbfejlesztést, hanem cserét jelentett, így megváltozott a „Szolgáltatási szerződés” számos jelentős pontja; így például kikerült az a rész, hogy „a WiW-ben garantáltan soha nem lesznek reklámok”. Ennek megfelelően az új rendszer mindjárt nagy mennyiségű reklámmal indult, majd újabb, kreatív reklámmegoldásokat is kipróbáltak (például reklámmenüpontokat, vagy a rendszerbe beépített reklámszolgáltatásokat, mint például a keresési eredményekbe épített reklámtalálatokat).
Sok új funkciót építettek be, többek között az alábbiakat:
többnyelvűség (15 idegen nyelv)
az ismerősök csoportosításának lehetősége
apróhirdetési rendszer
képfeltöltési lehetőség

Kérdések:
Ki fejlesztette a WiW-et?
Mikor indult a WiW?
Melyik volt előbb, a WiW vagy az iWiW?
Mikortól hívjuk IWiW-nek a WiW-et?
Voltak-e a WiW-en reklámok?
Voltak-e az iWiW-en reklámok?
Milyen reklámozási formákat használtak az iWiW-en?
Hány nyelven volt elérhető az iWiW?
Mi volt a WiW?
Kik voltak Várady társai a WiW fejlesztésében?
Mit jelent az i betű a WiW előtt?
Melyik volt a legelső közösségtérképező honlap a világon?
Ki volt a tulajdonosa a WiW-nek?
qgen: title: IWiW context: nyílt fórum, lehetőség téma indításáraA megújult rendszer exponenciális növekedésnek indult, mivel elkezdtek e-maileket küldeni a regisztrált felhasználóknak az iWiWes eseményekről (addig legfeljebb csak belső rendszerüzenet volt), annak is, aki azelőtt sose lépett be. Rövid időn belül rengeteg új felhasználó regisztrálta magát, tömérdek képet töltöttek fel. A növekedéssel az iWiW műszaki háttere nem tudott lépést tartani, így a „Gépház” – ahogy a fejlesztő-karbantartó csapat nevezte magát – 2006. január 12-én kénytelen volt a szolgáltatásokban korlátozásokat bevezetni. Rövid ideig a képfeltöltés lehetőségét is kikapcsolták, szüneteltették a meghívóküldést, ami hatására a Vaterán pénzért kezdtek árulni egy meghívót, ami nagy sajtóvisszhangot kapott. Február 10-én a megszorítások enyhülni kezdtek: minden tag kapott egy meghívóküldési lehetőséget. Márciusban az oldal az 500 000-es taglétszámot is meghaladta, így egy jelentős kiszolgálóbővítés és erőforrás-frissítés is szükségessé vált, amelyet 2006 áprilisában hajtottak végre.

Kérdések:
Mi volt a neve az iWiW fejlesztő-karbantartó csapatának?
Miért kellett korlátozni a szolgáltatásokat 2006-ban?
Minek köszönhető az iWiW exponenciális növekedése?
Kik kaptak e-meileket az iWiW-től?
Mikor érte el a félmilliós taglétszámot az iWiW?
Mi volt a következménye a taglétszám bővülésének az iWiW-en?
Mire való egy iWiW-meghívó?
Mennyiért lehetett iWiW-meghívót kapni a Vaterán?
Hányszorosára nőtt az iWiW felhasználóinak száma 2006-ban?
qgen: title: IWiW context: Az immáron 640 000 taggal rendelkező, 35 millió kapcsolatot kezelő iWiW története fordulóponthoz érkezett, amikor 2006. április 28-án közel egymilliárd forintért felvásárolta a Magyar Telekom, amely a T-Online csoportba építette be az iWiW szolgáltatáskörét, majd két évvel később beolvadt az Origo Média és Kommunikációs Szolgáltató Zrt.-be. Az első hónapban kilenc új szervert állítottak munkába, minden tag kapott egy meghívót, ha nem volt neki, de a többnyelvűség (ami a névváltást indokolta) megszűnt, miközben a felhasználók száma meghaladta a 930 000-et, 55 milliós kapcsolatszám mellett. Május 4-én látogatottsági rekordot döntött az oldal: 443 673 látogató 16 107 708 lapletöltést generált. A kiugróan magas értékeket (amivel megelőzték az Index.hu és a Startlap.hu forgalmát) egy lánclevélnek köszönhette az oldal, amely (hamisan) azt állította, hogy ha nem küldik tovább legalább ötven személynek, akkor a felhasználó fiókját inaktívnak minősítik. A regisztrált felhasználók száma 2006. július 18-án érte el az egymilliót, december 18-án a másfél milliót.

Kérdések:
Mikor szűnt meg az iWiW-en a többnyelvűség?
Miért szüntették meg az iWiW-en a többnyelvűséget?
Mi volt az oka az iWiW névváltásának?
Hogyan változott meg az iWiW neve?
Ki küldött lánclevelet az iWiW-vel kapcsolatban a felhasználóknak?
Mennyi idő alatt nőtt egyről másfél millióra az iWiW-felhasználók száma?
Minek köszönhető az iWiW 2006-os látogatottsági rekordja?
Ki vásárolta fel az iWiW-et?
Mennyit fizetett a Magyar Telekom az iWiW-ért?
qgen: title: IWiW context: 2007. június 5-én indult el a mobil verzió publikus béta verziója. A szervert augusztus 16-án rendőri kísérettel átszállították a T-Online szerverterméből a Dataplex adatközpontba. Az üzemeltetők elmondása szerint az iWiW rendszer felhasználószáma elérte a 2,6 milliót, a kapcsolatok száma pedig a 220 milliót. 2007. november 4-én pletykaszinten felmerült, majd november 15-én a webhely-üzemeltetők is megerősítették, hogy a civil kezdeményezéseknek, non-profit szervezeteknek és üzleti vállalkozásoknak külön iWiWes felületet nyitnak közösségek néven. Az üzleti közösségeknek egyszeri regisztrációs díjat, valamint ismerősönként 30 Ft-ot kell fizetniük – a fenntartók reményei szerint megszabadítva ezzel a felhasználókat a reklámcélú bejelölésektől. A már meglévő identitásokat 2008. március 11-től közösségekké lehetett alakítani, újakat lehetett indítani. A nem élő természetes személyeket takaró adatlapok törlésre kerültek június 30-a után. Április 23-ra online flashmobot szerveztek az iWiW fejlesztéséért. Június 30-án az iWiW Kft. – a vállalatcsoporton belüli átalakítási folyamatok eredményeként – beolvadt az Origo Média és Kommunikációs Szolgáltató Zrt-be.

Kérdések:
Hová vitték az iWiW szerverét 2007-ben?
Miért kapott rendőri kíséretet az iWiW szervere?
Hány felhasználója volt az iWiW-nek 2007-ben?
Kiknek hozták létre az iWiW-en a közösségek nevű felületet?
Ingyenes volt-e az iWiW használata az üzleti közösségek számára?
Miért tették fizetőssé az iWiW-et az üzleti felhasználók számára?
Mi számított reklámcélú bejelölésnek az iWiW-en?
qgen: title: IWiW context: 2008. december 24-én a felhasználók száma elérte a négymilliót.2009 végén az iWiWen bevezették az Üzenőfalat felváltó Hírfolyamot, majd egy-két hónap múlva kiegészítették a megjegyzéshez írt hozzászólás és „tetszik-nem tetszik” funkciókkal. Április 16-án új megjelenést kapott a portál, illetve lehetőséget kaptak a külsős fejlesztők az alkalmazáskészítésre. A fejlesztők egyszerűsítették a keresést és az adatlapok szerkesztését. Április 22-én több mint húsz alkalmazás debütált az oldalon. Ez a szám májusra félszázra nőtt, amelyeket hetente 850 ezren használtak. Június 15-től lehetőség volt kedvenc könyvek, zenék, filmek hozzáadására a profiloldalhoz. 2009-ben az iWiW keresőkifejezésre kerestek legtöbben a magyar felhasználók.

Kérdések:
Hány felhasználója volt az iWiW-nek 2008 karácsonyán?
Mi váltotta fel az iWiW-en az Üzenőfalat?
Mig takar az iWiW-en a "tetszik-nem tetszik" funkció?
Mennyien használták az iWiW-hez készült alkalmazásokat?
Kik készítették az alkalmazásokat az iWiW-re?
Gyorsabb lett-e a keresés az iWiW-en?
qgen: title: IWiW context: 2011 januárja végén a StatCounter szakmai elemzése szerint az iWiW piaci részesedésének 2 hét alatt majdnem egyhatodára csökkent, amely visszaesés időben egybeesett az iWiW felületének megújulásával. Erről később kiderült, hogy mérési hiba, bár valóban történt némi esés, de korántsem ilyen drasztikus. Az év folyamán az üzemeltetők piaci helyzetük megerősítése érdekében bevezették a publikus klubokat, eseményeket, apróhirdetéseket. A felhasználók adatlapjai megjelenhettek a keresők találataiban (ha engedélyezték ezt a funkciót). Tavasszal elkezdődött a portál mélyrepülése. A HVG májusban számolt be arról, hogy az egy éve még legnépszerűbb magyar weboldalt már nemcsak a Facebook, hanem az Origo és a Freemail is lehagyta.

Kérdések:
Melyik volt a legnépszerűbb magyar weboldal 2010-ben?
Milyen klubokat lehetett létrehozni az iWiW felületén?
Milyen esetben jelenhettek meg az iWiW felhasználóinak adatlapjai a keresők találataiban?
Mikor kezdődött az iWiW mélyrepülése?
Miért csökkent az iWiW piaci részesedése?
qgen: title: IWiW context: A Mediameter médiakutató felmérése szerint 2012 elején a felnőtt magyarországi lakosság 23%-a vallotta magát iWiW-tagnak, 2013 elejére ez az arány 11%-ra esett. Az oldalt hetente többször látogatók aránya ugyanekkor 3% volt. 2012 januárjában az iWiW 4,7 millió regisztrált és 1,6 millió heti felhasználóval rendelkezett. A mobil oldal elérése átlagosan 175 ezer fölött volt havonta. Az Origo statisztikái szerint az iOS alkalmazást 37 756, az androidos verziót 34 351, a Symbiant pedig 11 139 alkalommal töltötték le.2013 júniusában már csak naponta 120-190 ezren jelentkeztek be a szolgáltatásba. A felhasználók aktivitása is csökkent: míg 2010-ben egy felhasználó naponta nagyjából ötven oldalt töltött le, addig 2013-ban már csak 10-15 oldalt.

Kérdések:
Miért csökkent a felhasználói aktivitás az iWiW-en?
Mi mutatta a felhasználói aktivitás csökkenését az iWiW-en?
Hány regisztrált felhasználója volt az iWiW-nek 2012 elején?
Az iWiW iOS vagy az androidos alkalmazását töltötték le többen?
Hányan használták az iWiW-et 2013 júniusában?
Mire való a Symbian alkalmazás?
qgen: title: IWiW context: A rendszer üzemeltetői adatvédelmi nyilatkozatukban kijelentették, hogy nem adják tovább a felhasználókról tudomásukra jutó információkat harmadik félnek. Az adatkezelési szabályzatban foglaltak szerint az iWiW hat napig őrizte meg azt, hogy mely fiókokba milyen IP-címekről léptek be.
Az iWiW adatvédelme többekben mégis ellenérzést váltott ki. Közülük Gyenis Balázs felhívta a figyelmet, hogy az iWiW szerződési feltételei egyoldalúak, és a felhasználók adatainak egy része akár beleegyezésük nélkül is nyilvánosságra kerülhet. Erre azt a példát hozta, hogy amikor a WiW iWiWre váltott, a felhasználók beleegyezése nélkül nyilvánosságra kerültek a kapcsolati hálók, a fórumhozzászólások és az utolsó bejelentkezés adatai. Szerinte ezen a Google Orkutjának példájára kellene változtatni, ahol a szolgáltató cég mindig a felhasználók személyes beleegyezésére van kötelezve az adatvédelmi nyilatkozat megváltoztatásakor.
Dr. Kulcsár Zoltán, a PPOS adatvédelmi szakértője tanulmányában azt vizsgálta, hogy az iWiW adatbázisa milyen módon kerülhetett jogszerűen a T-Online-hoz.

Kérdések:
Milyen adatok kerültek nyilvánosságra, amikor a WiW iWiW-re váltott?
Jogos volt-e az iWiW-es kapcsolati hálók nyilvánosságra kerülése?
Kihez került az iWiW adatbázisa?
Megőrizte-e az iWiW, hogy mely fiókokba milyen IP-címekről léptek be?
Mit állított Gyenis Balázs az iWiW szerződési feltételeiről?
Megváltoztatták-e az iWiW szerződési feltételeit?
qgen: title: IWiW context: A vita következményeképp az újabb felhasználási feltételekben már szerepelt az a kitétel, hogy a felhasználókat minden módosításról előre értesítik (és azóta valóban így is tettek).
Bár a rendszerbe bevitt kapcsolati hálót, illetve fórum-hozzászólásokat bárki böngészhette, mégis voltak, akik az iWiWet kritizálták amiatt is, hogy – szerintük – az (akkor még Nemzetbiztonsági Hivatalnak hívott) Alkotmányvédelmi Hivatal aktívan monitorozta felhasználói politikai aktivitását. Egyes beszámolók szerint az iWiWen közzétett adatokat a rendőrség felhasználta kormányellenes tüntetők elleni hatósági eljárásokban.
Ugyanakkor azt is hozzá kell fűzni, hogy a rendvédelmi szervek az adatgyűjtést törvényi felhatalmazás alapján végzik normál esetben. Ezek többek között az 1994. évi XXXIV. tv. a Rendőrségről valamint az 1998. évi XIX. tv. a Büntetőeljárásról szóló törvények.
A szolgáltató 2014. június 30-át követően minden felhasználói adatot megsemmisített.

Kérdések:
Mely törvények rendelkeznek a rendvédelmi szervek adatgyűjtéséről?
Miért semmisítették meg az iWiW felhasználói adatait?
Milyen eljárásokban használta a rendőrség az iWiWen közzétett adatokat?
Igaz-e, hogy a Nemzetbiztonsági Hivatal figyelte az iWiW felhasználóinak politikai aktivitását?
Hogy nevezték korábban az Alkotmányvédelmi Hivatalt?
Kik olvashatták az iWiW-en a fórumokban közzétett hozzászólásokat?